b"\n_START_ARTICLE_\nMS Amorella\n_START_PARAGRAPH_\nMS Amorella er en cruisef\xc3\xa6rge, der drives af det finske f\xc3\xa6rgerederi Viking Line p\xc3\xa5 Turku-Mariehamn/L\xc3\xa5ngn\xc3\xa4s-Stockholm ruten. MS Amorella blev bygget i 1988 p\xc3\xa5 Brodogradiliste Split v\xc3\xa6rftet i det dav\xc3\xa6rende Jugoslavien.\n_START_SECTION_\nHistorie\n_START_PARAGRAPH_\nMS Amorella blev bestilt i 1986 af SF Line en af partnerne i Viking Line konsortiumet. Brodogradiliste Split v\xc3\xa6rftet overb\xc3\xb8d i f\xc3\xb8rste omgang de andre bud p\xc3\xa5 at bygge skibet fra andre v\xc3\xa6rfter selvom den finske stat faktisk tilb\xc3\xb8d st\xc3\xb8tte til at opf\xc3\xb8rer skibet s\xc3\xa5 l\xc3\xa6nge det skete p\xc3\xa5 et finsk v\xc3\xa6rft. At bygge skibe p\xc3\xa5 finske v\xc3\xa6rfter var almindelig praksis i 1980'erne for at skabe flere job til Finland, men denne gang gjorde SF Line en undtagelse og fik bygget skibet i det dav\xc3\xa6rende Jugoslaviens. Den oprindeligt planlagte leveringsdato for MS Amorella var marts 1988, men p\xc3\xa5 grund af forsinkelser i byggeriet blev skibet ikke f\xc3\xa6rdiggjort f\xc3\xb8r september samme \xc3\xa5r hvilket bet\xc3\xb8d at SF Line blev tvunget til at drive deres lukrative sommers\xc3\xa6son ruter med deres gamle f\xc3\xa6rger i stedet for den nye f\xc3\xa6rger som p\xc3\xa5 det tidspunkt endnu ikke var blevet f\xc3\xa6rdiggjort. _NEWLINE_Bortset fra nogle korte perioder i 1997, 1998 og 2002, har MS Amorella altid sejlet p\xc3\xa5 Turku-Mariehamn/L\xc3\xa5ngn\xc3\xa4s-Stockholm ruten, hvilket g\xc3\xb8r hende til det skib som har sejlet l\xc3\xa6ngst op den samme rute. Oprindeligt anl\xc3\xb8b MS Amorella kun Mariehamn i l\xc3\xb8bet af dagen, men i juli 1999 startede skibet ogs\xc3\xa5 med at anl\xc3\xb8be \xc3\x85lands\xc3\xb8erne i begge retninger for at bevare de afgiftfrie slag om bord og som et resultatet af dette blev et stop i L\xc3\xa5ngn\xc3\xa4s ogs\xc3\xa5 tilf\xc3\xb8jet til nat ruten._NEWLINE_Lige som andre skibet har MS Amorella ogs\xc3\xa5 haft sm\xc3\xa5 problemer i l\xc3\xb8bet af sin service periode for Viking Line. I 1993 grundst\xc3\xb8dte skibet n\xc3\xa6r Stockholm. MS Amorella var i stand til at komme ud af grundst\xc3\xb8dningen ved sin egen kraft men resultatet af grundst\xc3\xb8dningen var at skibets bund blev s\xc3\xa5 meget beskadet at hun begyndte at tage vand ind og at hendes dieselolie begyndte at l\xc3\xa6kke fra den beskadet br\xc3\xa6ndstoftank. Skibet fortsatte til Stockholm og blev der afl\xc3\xa6sning for passagerer og fragt hvorefter skibet sejlede til Luonnonmaan Telakka, Naantali for at blive repareret. I 1995 og igen i 2001 udbr\xc3\xb8d der brande p\xc3\xa5 skibet i nogle kahytter, men begge gange form\xc3\xa5ede skibets egne brandfolk at slukke dem. I maj 2005 var der en brand i en parkeret bil p\xc3\xa5 bil d\xc3\xa6k 5, men ogs\xc3\xa5 denne brand slukket hurtigt og effektivt af skibets bes\xc3\xa6tning. I marts 2010 m\xc3\xa5tte skibet hj\xc3\xa6lpes ud af isbrydere efter at v\xc3\xa6re blevet sat fast af den tykke is sammen med flere andre fart\xc3\xb8jer.\n_START_SECTION_\nFremtidige\n_START_PARAGRAPH_\nI januar 2010 meddelte Viking Lines kommende administrerende direkt\xc3\xb8r Mikael Backman, at man var i gang med forhandler med flere forskellige skibsv\xc3\xa6rfter om muligheden for at bygge nogle nye og st\xc3\xb8rre f\xc3\xa6rger til at erstatte MS Isabella p\xc3\xa5 Turku-Stockholm ruten. Resultatet af dette blev at M/S Viking Grace blev bestilt og erstattede dermed s\xc3\xb8sterskibet MS Isabella. Der er pt. ingen planer om at erstatte MS Amorella da optionen p\xc3\xa5 et s\xc3\xb8sterskib til M/S Viking Grace er udl\xc3\xb8bet. MS Isabella sejler i dag for konkurrenten Tallink"